கேள்வி: அமுக்கியின் வெப்ப இயக்கவியல் - நிகழ்வு பற்றி நீங்கள் என்ன அறிந்துள்ளீர்கள்?
பதில்: இவ்வித அமுக்க நிகழ்வை, ஓர் அழுத்தம்-பருமன் விளக்கப்படத்தில் காட்டினால், நடைமுறை அமுக்கி மேற்கூறிய இரண்டு கோட்பாட்டுச் செந்தரங்களுக்கும் இடைப்பட்ட நிலையில் செயல்படுவதைக் காண இயலும். சமவெப்ப நிலை அமுக்கத்தில் குளிர்தல் என்பது முழுமையாக நிகழும். அதாவது காற்று, நுழைவாயின் வெப்பநிலையிலேயே மாறாமல் இருக்கிறது. அமுக்கிக்குத் தரப்படும், ஆற்றல் ஏபிசிடி(ABCD) என்ற பரப்பளவு அளக்கப்படும். இது மிகவும் குறைவாகவே இருக்கும். வெப்பம் ஊரா அமுக்கத்தில் குளிர்வித்தலே இருக்காது என அறியப் பட்டுள்ளது. எனவே அமுக்கத்தின் போது, தொடர்ந்து வெப்பநிலை உயரும். இந்நிலையில் வளிமம் சமவெப்பநிலை அமுக்கத்தைவிட வேகமாக வெளியேற்ற அழுத்தத்தை அடையும்.http://www.jmcampbell.com/tip-of-the-month/2015/07/how-to-estimate-compressor-efficiency/ ஒவ்வோர் உலக்கை அல்லது அழுந்துருள் அடி நிகழும் போதும், காற்றின் அழுத்தம் அதிகமாகிறது. இதனால், அதற்குத் தேவையான பணியைச் செய்யக் கூடுதலாக ஆற்றல் தேவைப் படுகிறது. இது, முன்கூறப்பட்ட ஏபிசிடி பரப்பால் சுட்டப் பட்டுள்ளது. அமுக்கம் இரண்டு அல்லது அதற்கு மேற்பட்ட கட்டங்களில் நிகழ்த்தப்பட்டால், இந்தக் கட்டங்களுக்கு நடுவில் காற்றைக் குளிர்விக்க இயலும். இந்த இடைக்குளிர்விப்பு, நிகழ்வு இடைநிலை நடை முறை அமுக்கக் கோட்டை, மறுபடியும் வெப்பநிலைக் கோட்டிற்கு அருகில் கொண்டு செல்லும். பிசிடிஇ என்ற பரப்பு பேணப்பட்ட அல்லது மிச்சம் பிடிக்கப்பட்ட திறனைக் காட்டுகிறது. அமுக்கியில் நுழை காற்றில் கலந்துள்ள நீரின் ஆவி, மிகைச்சூடாக்கிய ஆவியாக (Super heated vapour) வெளியேறும் இயல்பு கொண்டதாக உள்ளது. இதற்குக் காரணம், அதனுடைய அழுத்தத்திற்கு ஈடான வெப்பநிலையைவிட, அதிகமாக உள்ள வெப்பநிலையே காரணமாகும். இந்த ஆவியை நீராக்க, இந்த அழுத்தத்திற்கு ஈடான தெவிட்டல் வெப்பநிலைக்கும் கீழாகக் காற்றைக் குளிர்விக்க வேண்டும். அமுக்கியைவிட்டு வெளியேறும் காற்றை உடனடியாகக் குளிர்வித்தல், அமுக்கக் காற்றிலுள்ள ஆவி, பகிர்வு அமைப்புகளுக்குச் (distribution System) செல்லாதபடித் தடுக்கப் படுகிறது. இதற்கு நீர் அல்லது காற்றால் குளிர்விக்கும் வெப்பப் பரிமாற்றக் கலன்கள் பயன்படுகின்றன. இவற்றைப் பின் குளிர்விக்கும் கலன்கள் (after-coolers) என்று அழைப்பர்.https://www.researchgate.net/publication/321421993_Centrifugal_compressor_efficiency_calculation_with_heat_transfer